*Likumprojekts*

**Grozījumi likumā "Par nodokļiem un nodevām"**

Izdarīt likumā „Par nodokļiem un nodevām” (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2009, 200., 205.nr.; 2010, 91., 101., 131., 151., 157., 178., 183., 206.nr.; 2011, 68., 80., 85, 169.nr.; 2012, 24., 50., 56., 109., 157., 186., 199., 203.nr., 2013, 61., 92., 187., 194., 232.nr., 2014, 6., 51., 119., 189., 204., 214., 220., 257.nr.; 2015, 29., 68., 118., 190., 208., 230., 245., 248., 251.nr.; 2016, 2., 91., 241.nr.; 2017, 5., 75., 124., 128., 156., 236., 242.nr.; 2018, 36.nr.) šādus grozījumus:

1. Papildināt 1.panta 24.punktu pēc vārdiem “norēķinu sistēma” ar vārdiem “vai kurā veic cita veida saimniecisko darbību, kuras rezultātā tiek gūti ieņēmumi”.

2. 15.pantā:

papildināt trešās daļas 9.punktu pēc vārdiem “noguldījumu kontus” ar vārdiem “un atvērtos maksājumu kontus ārvalsts maksājumu iestādē vai ārvalsts elektroniskās naudas iestādē”;

aizstāt sestajā daļā vārdus “nodokļu maksātājiem, kuri, izmantojot interneta sludinājumu ievietošanas pakalpojumus, izvietojuši sludinājumus, un par to izvietotajiem sludinājumiem” ar vārdiem “izvietotajiem sludinājumiem un to izvietotājiem (sludinājumu iesniedzējiem). Valsts ieņēmumu dienesta informācijas pieprasījuma apstrīdēšana vai pārsūdzēšana neaptur tā darbību.”;

izteikt septīto daļu šādā redakcijā:

“(7) Maksājumu pakalpojumu sniedzējam, maksājumu karšu darījumu apstrādes pakalpojuma sniedzējam, elektroniskās naudas iestādei pēc Valsts ieņēmumu dienesta pieprasījuma saņemšanas ir pienākums sniegt to rīcībā esošos vai glabātos datus par citu personu saimniecisko un finansiālo darbību. Piemērojot šo normu, attiecīgajam maksājumu pakalpojumu sniedzējam, maksājumu karšu darījumu apstrādes pakalpojuma sniedzējam, elektroniskās naudas iestādei ir pienākums sniegt informāciju, kuru tie glabā saskaņā ar normatīvajiem aktiem. Valsts ieņēmumu dienesta informācijas pieprasījuma apstrīdēšana vai pārsūdzēšana neaptur tā darbību.”;

papildināt ar 7.1 daļu šādā redakcijā:

“(71) Kredītiestādei, pamatojoties uz Valsts ieņēmumu dienesta ģenerāldirektora, viņa vietnieka vai nodokļu administrēšanas struktūrvienības vadītāja vai viņa vietnieka pieprasījumu, ir pienākums sniegt tās rīcībā esošo informāciju par veiktajiem maksājumiem, tai skaitā tiešā debeta maksājumiem no kredītiestādē atvērtajiem kontiem uz pieprasījumā norādīto konkrēto ārvalsts kontu vai pieprasījumā norādītajam tirgotājam (naudas saņēmējam) par periodu, kas nav ilgāks par četriem kalendārajiem gadiem no pieprasījuma iesniegšanas brīža. Valsts ieņēmumu dienesta informācijas pieprasījuma apstrīdēšana vai pārsūdzēšana neaptur tā darbību.”;

izteikt astoto daļu šādā redakcijā:

 “(8) Mobilās lietotnes pakalpojumu sniedzējam un interneta vai tiešsaistes tirdzniecības vietas pakalpojumu sniedzējam, ar kura starpniecību personas piedāvā preces vai pakalpojumus, pēc Valsts ieņēmumu dienesta pieprasījuma saņemšanas ir pienākums sniegt savā rīcībā esošo informāciju par personām, kuras piedāvā preces vai pakalpojumus, izmantojot tā pakalpojumus, kā arī informāciju par personu piedāvātajām precēm vai pakalpojumiem. Valsts ieņēmumu dienesta informācijas pieprasījuma apstrīdēšana vai pārsūdzēšana neaptur tā darbību.”;

papildināt ar 8.1 daļu šādā redakcijā:

“(81) Pasta komersantam pēc Valsts ieņēmumu dienesta pieprasījuma ir pienākums sniegt savā rīcībā esošo informāciju par personām, kuras izmantošī pasta komersanta pakalpojumus, kā arī sniegt tā rīcībā esošu informāciju par šo personu nosūtīto sūtījumu vērtību. Piemērojot šo normu, pasta komersantam ir pienākums sniegt informāciju, kuru tas glabā saskaņā ar normatīvajiem aktiem. Valsts ieņēmumu dienesta informācijas pieprasījuma apstrīdēšana vai pārsūdzēšana neaptur tā darbību.”

3. Izslēgt 26.panta 1.1 daļā vārdus “šā likuma 26.2 pantā un citos”.

4. Izslēgt 34.1 panta pirmās daļas 6.punktu.

5. Aizstāt 34.2 panta otrās daļas 4.punktā vārdus un skaitli “un 5.punktu” ar skaitļiem un vārdiem “5. un 7.punktu”.

6. 34.4 pantā:

papildināt pirmo daļu ar 6., 7. un 8.punktu šādā redakcijā:

“6) nav ievērota kāda no šā likuma 15.3 panta vai Informācijas sabiedrības pakalpojumu likuma 4.panta pirmās daļas prasībām, kā rezultātā preču pārdevējs vai pakalpojumu sniedzējs nav identificējams;

7) tīmekļa vietnē piedāvā (ar vai bez iespējas nopirkt tiešsaistē) preces vai pakalpojumus, kuru distances tirdzniecība ir aizliegta;

8) nodokļu maksātājs nepilda šā likuma 15.panta sestajā vai astotajā daļā noteikto pienākumu un Valsts ieņēmumu dienesta noteiktajā termiņā nesniedz pieprasīto informāciju.”;

aizstāt otrajā daļā vārdus un skaitļus “4.punktā (ja netiek ievērota neviena no šā likuma 15.3 panta prasībām) vai 5.punktā” ar vārdiem un skaitļiem “5. vai 6.punktā”;

izteikt trešo daļu redakcijā:

“(3) Valsts ieņēmumu dienests pieņem lēmumu par domēna vārda atslēgšanu piecu darbdienu laikā:

1) pēc šā panta pirmās daļas 5. vai 6.punktā noteiktā pārkāpuma konstatācijas;

2) pēc šā panta pirmās daļas 1., 2., 3., 4., 7. vai 8. punktā noteiktā pārkāpuma konstatācijas, ja iepriekšējo 12 mēnešu laikā nodokļu maksātājs ir brīdināts par analoģisku tīmekļa vietnē konstatēto pārkāpumu šā panta otrajā daļā noteiktajā kārtībā.”

Finanšu ministre D.Reizniece-Ozola